Nos Bartholomeus, permissione divina Eduensis episcopus, ad universorum volumus noticiam pervenire, quod licet nos abbaciam secularis ecclesie Cerviduni ad collationem nostram spectantem liberam et vacantem contulerimus Johanni Ponerelli, Eduensis et Belnensis ecclesiarum canonico, non nominando ipsum canonicum Eduensem, nolumus quod propter hoc venerabilibus viris decano et capitulo Eduensi, asserentibus dictam abbaciam non posse conferri nisi canonico Eduensi, aliquod carta hec prejudicium generetur. Datum sub sigillo nostro, die veneris ante Nativitatem beati Johannis Baptiste, anno Domini M° CCC° septimo.